Sciant cuncti presentes pariter et futuri quod ego Matildis, comitissa Tornodori, intuitu Dei et pro remedio animę meę et antecessorum meorum, et pro remedio animę comitis G., dono, concedo et quito Josbertum Bellum opus, cum heredibus suis, ecclesię Sanctę Marię de Crisenone perpetuo serviturum, ita videlicet, quod nec ego nec aliquis comes Tornod. ab eo aliquid requiret servitium. Prefatus vero Jobertus singulis annis reddet priorisse predictę ecclesię, in nativitate Sanctę Marię de Septemb., XX sol. Pruviniensium, ad procurationem sanctarum monialium ibidem Deo servientium. Quod ut ratum et inconcussum in posterum habeatur, presentes litteras sigillo meo feci communiri. Hujus rei testes sunt: dominus Haymo capellanus; W., capellanus ecclesie de Crisenone; Hugo de Moleum; Petrus de Sollempnis; Michael cocus; Achardus celerarius; Martinus de Vietello; Milo, filius Galteri. Actum est hoc anno Verbi incarnati M°C°LXXX°VI°.